Sotobanari

Sotobanari (tamién Sotobakuri, en xaponés 外 離島) ye una islla de les Islles Yaeyama, dientro de les Islles Sakishima, nel estremu sur de les Islles Ryukyu. Alminístrase como parte de la Prefeutura d'Okinawa, Xapón. El so vecín más cercanu ye Iriomote. La islla ye pequeña, de 1 km de diámetru aproximao. El so nome significa islla distante. Ta cubierta por vexetación pero nun tien agua corriente.

Sotobanari ye famosa por haber tenío un únicu habitante humanu, un home llamáu Masafumi Nagasaki https://elpais.com/internacional/2018/07/03/mundo_global/1530636453_745781.html. Fotógrafu de profesión, Nagasaki resolvió en 1989 dexar atrás toles sos pertenencies y propunxo pasar el restu de la so vida nesta islla que los pescadores raramente visitaben. Vivió nella nun estáu de semiaisllamientu demientres cuasi tres décades (1989-2018). Avezaba andar desnudu polo que se-y dio'l sobrenome de "L'ermitañu desnudu". Tenía un sofitu monetariu por parte de la familia que-y valía pa mercar comida d'una islla cercana y sobrevivir. N'abril de 2018 desaposiáronlu de la islla por razones humanitaries. El so deséu yera'l de morrer na islla.

Enllaz